
        Dedicație
      

      Cartea se adresează tuturor muritorilor. Este o sursă de înțelepciune care vine de la Creator, care , în voința sa mărinimoasă, a permis transmiterea acestei cunoașteri prin intermediul meu. Așadar, slăvit fie Numele Domnului!

      Mai dedic aceste texte în special tuturor scepticilor și celor care nu cred în viață. Fie ca ei să-și găsească aici inspirație și să încerce să fie mai buni. În final, vor descoperi Calea, Adevărul și Viața și se vor schimba. Vă mulțumesc!

    
    
      
        Mulțumiri
      

      Înainte de toate, îi mulțumesc tatălui meu spiritual, care mă iubește ca pe propriul său fiu. Îi mulțumesc familiei, rudelor mele, cunoștințelor mele, vecinilor mei, colegilor mei de la serviciu și cititorilor mei care contribuie cu toții și îmi încurajează literatura.

      Îmi amintesc de asemenea și de cei care au trecut prin viața mea dintr-un motiv sau altul au plecat: profesorii mei, foștii mei colegi de la muncă, cei care m-au ghidat prin viață, partenerii de drum. Îi îmbrățișez pe toți și sper să îi găsesc într-o zi în pace și armonie. Rămâneți cu Dumnezeu!

      

      „Să nu vi se tulbure inima. Aveți credință în Dumnezeu și aveți credință în Mine. În casa Tatălui Meu sunt multe locașuri. dacă n-ar fi așa, v-aș fi spus. Eu Mă duc să vă pregătesc un loc. Și după ce Mă voi duce și vă voi pregăti un loc, Mă voi întoarce și vă voi lua cu mine, ca acolo unde sunt Eu, să fiți și voi. Știți unde mă duc și știți și calea într-acolo.

      'Doamne,' i-a zis Toma, 'nu știm unde Te duci. Cum putem să știm calea într-acolo?' Iisus i-a zis: 'Eu sunt Calea, Adevărul și Vața. Nimeni nu vine la Tatăl decât prin Mine. Dacă M-ați fi cunoscut pe Mine, ați fi cunoscut și pe Tatăl Meu. Și de acum încolo Îl veți cunoaște; și L-ați și văzut.' "

    
    
      
        Introducere
      

      „Cuvântul Împărtășit” este un set de texte oferite prin darul înțelepciunii de la Yahweh. Scopul lor este să informeze și să lărgească orizontul înțelepciunii pentru fiecare cititor în ceea ce privește varietatea temelor prezentate mai devreme.

      A citi „Cuvântul Împărtășit” este o onoare pentru aceia care au în ei esența tatălui spiritual. Prin aceste câteva rânduri, vor învăța să evolueze mai departe. Cartea se adresează și celor mai puțin favorizați și celor care sunt îngropați în vicii. Fie ca aceștia să ia aminte la această binecuvântare și să ia o decizie radicală pentru a-și schimba viața. Tatăl meu și cu mine vă așteptăm. În final, cartea este pentru cei cărora le place să citească.

    
    
      
        De vorbă cu tata
      

      Undeva în sălbăticia din Pernambuco, Aldivan Teixeira Torres, cunoscut și ca Fiul lui Dumnezeu, Cel Divin, Emanuel, Mesia, Prezicătorul și Micul Visător, se află într-o stare conflictuală. Toate lucrurile din viața lui au avut ca scop sfințirea dorințelor și puterilor sale. A trebuit să lupte cu invidia, persecuția, defăimarea, prietenii falși și propria neliniște interioară. Ceea ce a dus la un conflict în interiorul sufletului și trupului său. Ca să se calmeze, a decis să vorbească cu tatăl său la un moment dat.

      Se afla pe terasa casei, de unde putea privi stelele pe cerul înnoptat. În acea zi era hotărât să vorbească deschis cu cel care-l adusese pe lume în zilele cele dintâi. O conversație între un tată și fiul său.

      Asigurându-se cu ajutorul celui de-al șaselea simț că nu mai este nimeni în zonă, se așază pe podeaua netedă și tare, făcută din ciment, nisip, mortar și apă. Cu mintea sa puternică, reușește să trezească spiritul lui Yahweh care sălășluiește în toate. Apoi începe să comunice:

      — Tată, am nevoie de cuvântul tău. Încă sunt confuz și rușinos cu privire la șederea mea pe Pământ. De ce nu a venit încă vremea să ne arătăm lumii? Spiritul meu vrea să facă asta, dar eu îți cer ție sfatul.

      Se lasă tăcerea un moment. Ușor-ușor, un nor alb coboară din cer până în grădina casei lui Aldivan. Foarte aproape de el, cineva coboară din nor și începe să vorbească cu Fiul lui Dumnezeu.

      — Fiule, te cunosc și te înțeleg pe deplin. Ești fiul meu. Ai conștiință divină și voință proprie. Îți voi accepta sugestie pentru că te iubesc. Dacă vrei să ne arătăm oamenilor, atunci sunt de acord. Așa să fie.

      — Știu, tată, că m-ai făcut așa puternic, încât pot hotărî soarta universului, a oamenilor mei și a mea de unul singur. Ți-am cerut sfatul doar ca semn de respect și obediență, pentru ca lumea să-mi recunoască umilința.

      — Da, este corect. Eu am creat-o. De acum înainte, îți ofer darul meu complet, pentru ca tu să pui capăt stereotipurilor. M-am săturat de fanatici și de profeți falși care îmi răstălmăcesc cuvintele și poruncile. Eu nu sunt acest Dumnezeu pe care îl înfățișează ei. Doar tu îmi cunoști dorința, puterea și sufletul întru totul. Tu ești fiul meu preaiubit, iar puterea noastră va schimba lumea. Îi vom face pe oameni să se gândească mai mult la acțiunile și viețile lor în general.

      — Desigur, tată. Și eu sunt sătul de cei care folosesc religia ca să îi sperie pe alții și ca să câștige bani. Nu le voi permite acestor escroci să se ospăteze în Rai, pentru că regatul meu este destinat celor drepți și păcătoșilor îndreptați.

      — Așa să fie. Du-ți la capăt misiunea, transmite cuvintele noastre și cucerește lumea. Cât despre mine, voi fi mereu aici, lângă tine, pe tot parcursul vieții tale. Porțile locuinței morților nu te vor birui, așa cum am promis.

      — Te iubesc.

      — Și eu te iubesc. Trebuie să plec. Mă așteaptă probleme urgente.

      — Pacea fie cu tine!

      Spiritul lui Yahweh se întoarce în nor și în câteva secunde zboară din nou spre cer. Acum Fiul Domnului era pe deplin convins de hotărârea lui. Părăsind terasa, intră în casă, trece prin două camere, se întoarce într-a sa, ia loc pe scaunul de birou, pornește calculatorul și deschide programul de scriere. „Cuvântul Împărtășit” începe să apară pe ecran.

    
    
      
        Începuturile omului pe Pământ
      

      Yahweh Dumnezeul și copiii lui au existat dintotdeauna, fiecare fiind o parte din celălalt, într-o comuniune perfectă. Universul așa cum îl știm noi a luat naștere acum cincisprezece miliarde de ani, iar planeta Pământ are abia cinci miliarde de ani.

      La început, Pământul era doar o minge de gaze și praf care plutea în jurul Soarelui. În timp, elementele s-au adunat, temperatura și presiunea au scăzut, iar scoarța Pământului și apa au început să prindă formă pentru a face viața posibilă.

      Apariția primelor organisme s-a petrecut în mare. Acestea se aflau în sfere mici, protejate de o membrană pe punctul de a se divide. Odată cu trecerea timpului, s-au unit cu alte ființe, dând naștere mecanismelor de reproducere și fotosinteză. După o lungă perioadă de timp, a început colonizarea suprafeței Pământului cu plante terestre și animale.

      Omenirea a apărut acum două miliarde de ani în regiunea care cuprinde acum o parte din Africa, Asia, Europa, Indonezia și Oceania, și nu a fost niciodată prea bună. Yahweh Dumnezeul a creat în om dualitatea lumină-întuneric, dându-i liber arbitru încă de la început. A făcut acest lucru din iubirea pentru creația sa, pentru omul făcut după asemănarea lui.

      Un lucru important este creația însăși. Yahweh Dumnezeul, tatăl meu, nu a creat doar un bărbat și o femeie într-un paradis mitologic. Creația sa a fost multiplă, formată dintr-un om și o femeie din fiecare etnicitate și rasă. În viitor, ei urmează să se împerecheze și să dea naștere unor descendenți de rasă combinată. De la început, omul a avut libertatea și inteligența necesare pentru a hotărî soarta lumii. Așadar, ar fi în zadar să plasăm începuturile păcatului într-o femeie care se află în paradis și care este păcălită de șarpe, căci păcatul este relativ. Dualitatea este incontestabilă. Totuși, există unele ființe care au evoluat atât de mult încât își pot nega partea negativă. Ei sunt sfinții, dar nu cei aleși de om, ci de tatăl meu, care cântărește inimile tuturor și știe totul. Fiecare va căpăta locul pe care îl merită.

      Frații mei, vreau să vă mai spun să nu vă lăsați păcăliți de zvonuri și de idei preconcepute. Tot ceea ce vedem astăzi, exceptând revoluțiile culturale și științifico-tehnologice, exista dinainte de apariția ignoranței, intoleranței, fricii, rușinii, regulilor sociale și a alegerilor sexuale distincte. De la homo erectus la omul modern, a existat o evoluție în contextele pe care le-am menționat deja, dar în altele, situația a rămas la fel. Același exemplu poate fi folosit pentru mediul în care trăim. De foarte multe ori admirăm fenomene pe care nu le-am mai văzut niciodată. Totuși, acestea s-au mai petrecut în vremuri trecute și strămoșii noștri le-au observat. De aceea este adevărată zicala că nimic de pe Pământ nu este nou, ci că totul evoluează în cicluri alternante. Acestea sunt lucrurile de bază despre stereotipuri pe care voiam să vi le spun.

    

    
      
        Întrebări despre blestemul lui Yahweh
      

      Numele meu este Aldivan Teixeira Tôrres, cunoscut și ca „prezicătorul”, Cel Divin, fiu al lui Dumnezeu, micul visător și om al peșterii. Sunt fiul spiritual al Domnului, la fel ca alți oameni, în timp ce Iisus este fiul trupesc. Cu toții (Tatăl, Fiul, Sfântul Duh, ființele luminii, inclusiv oameni și îngeri ai acestei lumi) reprezentăm binele. Această forță binefăcătoare este la îndemâna oricui și poate transforma imposibilul în posibil. Doar ai încredere în noi.

      Vreau să clarific niște lucruri importante despre blestemele atribuite numelui sfânt al Tatălui meu. În primul rând, Yahweh nu judecă și nu condamnă pe nimeni. Fiecare persoană din lumea asta este responsabilă pentru acțiunile ei și pentru consecințele alegerilor pe care le face. Așadar, infracțiunile, falsul, suferința, certurile, accidentele, lucrurile neașteptate și destinul sunt complet independente de voința Tatălui meu. În ciuda faptului că puterea lui este suverană în totul, ne-a lăsat complet liberi în facultățile noastre. În al doilea rând, Yahweh Dumnezeul crede întotdeauna în ființa umană și urmărește mereu împăcarea și iertarea. Crede în umanitate și o iubește cu toate defectele ei.

      Pe scurt, Dumnezeu nu blestemă și nici în îi înjură pe copiii săi, oricât de răi ar fi ei. Dacă citești ceva despre asta, nu lua în seamă, pentru că nu vine de la El. Tatăl meu este perfect și plin de iubire pentru copiii Lui. Așa că nu vă temeți, fraților! Rămâneți pe calea binelui și, dacă vă îndepărtați de ea, faceți o schimbare în viața voastră, pentru că nu există nimic mai frumos pe lumea asta decât să fie pace și fericire pe pământ și dincolo de moarte. Da fapt, moartea nu există. Suntem transformați întru gloria Lui, Cel care ne face și ne desface. Amin!

    
    
      
        Arca și inundația ca simboluri
      

      Acum foarte mult timp, Pământul a suferit o mare catastrofă incontestabilă din punct de vedere științific și raportată filosofic și în alte culturi. Planeta noastră a fost acoperită de apă și ființele terestre au fost înecate. Totuși, întrebarea este: Ce legătură are Yahweh cu asta?

      După ce am analizat acest fenomen istoric, am ajuns la câteva concluzii: Dumnezeul în care mă încred și pe care Îl iubesc, Cel pe care în numesc Tatăl meu, nu este selectiv. Pentru el, toți oamenii sunt egali. Ceea ce îi diferențiază sunt valorile lor, inteligența și abilitatea. În niciun caz nu ar fi ales un om să supraviețuiască în detrimentul celorlalți, pentru că El are bunătate, înțelepciune și este drept. Nu El a fost responsabil de inundație, ci păcatele oamenilor. Dumnezeu Tatăl, în înțelepciunea Lui, a creat Pământul și stelele separat, pentru ca tot ce se întâmplă în acest mediu să fie doar consecințele unor evenimente naturale, asupra cărora El nu are nicio responsabilitate.

      Atunci cum de cunoaștem legende pe acest subiect, ca epopeea lui Ghilgameș și povestea biblică? Ele ar trebui văzute ca un semnal. Noe este cel drept care, datorită muncii sale, este ales de Dumnezeu ca să fie salvat de la un martiriu general, care poate fi interpretat drept relația plantă-cules, care este inclusivă atâta timp cât omul urmează regulile creatorului ca să fie mântuit, căci ajutorul este oferit tuturor oamenilor.

      Yahweh nu este un Dumnezeu care te judecă sau care te arată cu degetul pentru păcatele tale. El vrea să fie descoperit puțin câte puțin, și dacă te deschizi luminii Lui și crezi în Numele Lui, îți poate transforma viața în fericire. Pentru că El este dispus să te asculte, să te susțină și să te ajute în tot ceea ce este necesar, numindu-te Noe, omul salvat de la forțele furtunoase ale sorții. Așa să fie!

    
    
      
        Contractul lui Dumnezeu cu omul
      

      La începutul vieții pe Pământ existau doar Yahweh Dumnezeu, fiii lui și cei dintâi oameni. Chiar dacă era nevăzut, spiritul luminii a ghidat umanitatea în toate modurile posibile. Apoi a apărut primul contract.

      Cele mai importante porunci pe care Yahweh le-a dat atunci sunt: să-L iubești pe Dumnezeu mai presus de toate și să vă iubiți unul pe altul; nu-l calomnia, jigni sau defăima pe celălalt; fii tolerant; nu cultiva invidia, mândria, ura sau furia; nu fura; nu perverti drepturile orfanului și ale văduvei; nu practica specula cu bani; în loc să împrumuți, oferă de bunăvoie; exersează respectul și tratează oamenii cu egalitate; fii corect și onest; păstrează-ți credința; dă sfaturi bune; fii un prieten, tată, mamă, partener, soț sau copil exemplar; primește-i și tratează-i cu respect pe cei care sunt în vârstă; nu refuza să oferi ajutorul tău atunci când poți; nu te justifica; fii loial, sincer și fidel în relațiile tale; fii un exemplu de umanitate pentru ceilalți; ai personalitatea ta; fii umil, răbdător și dedicat în proiectele tale; nu renunța niciodată la vise și nu te opri din luptă, pentru că Eu fac totul prin cel care mă întărește.

      Momentul simbolic al instaurării acestor porunci se petrece pe munte, când Moise le primește, apoi Iisus coboară pe Pământ care să împlinească legea. O nouă eră a început atunci pentru mântuire umanității.

      Pot spune că și eu sunt unul dintre ei. Știu că am ajuns departe în a fi învățătorul unei lumi din ce în ce mai îndepărtate de Dumnezeu. Scopul este să ne trezim în această nouă realitate, să urmăm poruncile, după care toate celelalte lucruri vor veni de la sine. Nu vă temeți în legătură cu viitorul, cu ce să purtați pe voi sau ce să mâncați, pentru că doar păgânul face asta, din ignoranța lui față de Yahweh. „Eu sunt” vă asigură că viitorul va fi roditor în Împărăție.

    
    
      
        Nimicnicia omului și măreția lui Dumnezeu
      

      Tot ceea ce există și ceea ce va exista aparține doar lui Yahweh și fiilor lui. În măreția Lui, care include omnipotență și omnisciență, El a dorit să-și împartă gloria cu muritorii și nemuritorii. În lumea terestră, au fost create dimensiuni multiple și ființe multiple, cu scopul de a împlini cerințele necesare pentru ordinea dreaptă a planetei și pentru a renunța la fericirea personală.

      În lumea carnală, omul joacă acum rolul principal în organizarea planetei. Din nefericire, odată cu avansarea civilizației cuceririle, omul a ajuns să fie suficient sieși, să fie în mod eronat independent de Dumnezeu. Acest lucru este ca o perdea trasă peste ochi, care nu îl lasă să vadă adevărata realitate. Vă spun, fraților, nu există nimeni pe această planetă care să fie măreț. Cu toții împărțim această slăbiciune a cărnii și suntem expuși la infracțiuni, boli oportuniste, calamități, obstacole, eșuări, suferințe, dezamăgiri, teamă, lucruri neașteptate, hazard și chiar moartea trupească. Așadar, cum poți trăi cu aceste posibilități și să fii fericit pe Pământ?

      Ca să răspundem la întrebarea de mai sus, trebuie să ne consultăm cu Tatăl. Este de ajuns pentru om ca el să-și facă datoria și să cultive bunele valori deja menționate, pentru ca binecuvântarea să vină de Sus. Omul trebuie să-și recunoască nimicnicia și să creadă cu tărie într-un singur Dumnezeu capabil să realizeze imposibilul. În partea opusă, mândria distruge omul și îl aruncă într-o groapă fără fund. Când omul vrea să-și depășească limitele și să investigheze mistere discutabile, Dumnezeu va schimba condițiile și nu-i va oferi niciun răspuns. Ființa omenească este slabă, are limite și devine măreață doar prin credința către Tatăl care oferă propășire. Așadar, fraților, să fim umili și să căutăm Împărăția Tatălui înainte de toate. El dorește să facem asta din străfundurile inimii Lui.

    
    
      
        Promisiunea care leagă creatura de creator
      

      Totul în viață se întâmplă cu un motiv. Nimic nu este întâmplător. La fel este și cu umanitatea. Fiecare om care vine pe această planetă plină de încercări are o misiune de îndeplinit. Cu toții avem. Mic sau mare, cu toții avem câte un rol pe această planetă, care este vital pentru dezvoltarea vieții.

      Este greu pentru toți să înțelegem ce vrea Dumnezeu de la noi și să-I împlinim dorințele. Dificultățile care apar pe parcurs îi fac pe mulți dintre noi să renunțe la personalitatea lor și să cadă în corupție și eșec. Ce poți face ca să eviți acest lucru? Există o zicală care spune așa: „Nebănuite sunt căile Domnului.” Interpretând-o, ne dăm seama că trebuie să ne împlinim menirea, să ne rugăm sincer la Tatăl, cerându-I să împlinească voia Lui în viața noastră. Yahweh Dumnezeul este suveran, el animă sufletul uman și ceea ce este scris se va întâmpla cu siguranță. Totuși, „Fă-ți treaba și Eu te voi ajuta” este altă zicală care o completează pe prima și o clarifică.

      Pentru a exemplifica textul de mai sus, voi vorbi din experiența personală. Am început să scriu între anii 2006 și 2007 un text simplu de dezvoltare personală care avea fix treizeci și șapte de pagini. În același an, am început să studiez pentru Master și mi-am luat o slujbă în serviciul public. În acel moment eram într-o situație financiară și personală complicată. Am trăit o noapte permanentă și periculoasă a sufletului, ceea ce aproape că m-a omorât. Pe parte financiară, nu aveam destui bani pentru nimic, nici măcar să cumpăr o cărticică simplă (care mi-ar atenua puțin problemele personale), ca să nu mai vorbesc de un calculator, care era visul meu.

      Am început să lucrez la carte în timpul orelor de muncă, pentru că nu aveam de ales. În două luni era completă. În aceeași perioadă am renunțat la serviciul meu și m-am dedicat aproape în întregime facultății. După ce mi-am terminat cartea, am trimis-o către publicate și am așteptat un răspuns.

      Trei luni mai târziu, am primit odată cu cartea o scrisoare foarte amabilă, în care scria că publicarea este respinsă. A fost primul meu șoc și eșec literar care m-a zguduit de la rădăcină. Nu aveam de ales decât să mă concentrez pe studiu și să renunț la scris. În acel moment, nu exista nicio posibilitate pentru mine să devin scriitor.

      În acea perioadă de nesiguranță s-a întâmplat ca forțele binelui să acționeze în mod misterios. De două ori am primit dovada că visul meu încă se putea împlini. După ce am plecat de la facultate cu micuța mea carte în mână, imediat după ce le-am arătat-o unor colegi, am primit următorul mesaj de la Yahweh, Tatăl meu: „Aldivan, nu te îngrijora. Vei învinge. Vei fii prezicătorul, cel mai respectat om din literatură.” A fost un șoc pentru mine. Mai întâi, de ce nu puteam înțelege mesajul? „Prezicător”? Am scris doar o carte, și chiar și aceea a fost respinsă. Nu avea niciun sens.

      A doua parte a mesajului mi-a fost dezvăluită când m-am întors de la facultate în satul meu natal. Trecem prin piața mare când, la un moment dat, am intrat într-o state extatică. În doar câteva secunde, am văzut titlurile câtorva cărți și am auzit coruri de îngeri cântând: „Fiul Domnului va cuceri lumea.” Nici acest mesaj nu a avut foarte mult sens pe moment, pentru că eram concentrat pe problemele mele. Cu toate acestea, a trebuit să cred în victoria mea, chiar dacă întârziam să acționez, pentru că promisiunea venea de la Yahweh și era de necontestat.

      A mai trecut puțin timp. Am putut să scriu o poveste de dragoste în anul 2009, în timpul vacanței. Încă nu aveam calculator. Apoi am păstrat cu drag manuscrisul și viața a continuat. Am absolvit facultatea, mi-am cumpărat un calculator în 2011 cu banii economisiți, am scris manuscrisul și a fost acceptat pentru publicare în anul 2011.

      Chiar și așa, situația tot nu era bună. Mi-am îndeplinit visul de a publica o carte, dar nici măcar nu știam piața, formele de publicare și de publicitate, iar condițiile financiare erau încă foarte rele. A trebuit să renunț la visul meu pentru a doua oară și să mă ocup de afacerile mele.

      Cu o mare dedicare din partea mea, m-am angajat cu un salariu rezonabil. Asta a fost acum treizeci de ani. Mulțumită lui Yahweh, acum aveam mai multe șanse să îmi împlinesc visul. Cinci luni mai târziu, mi-am recâștigat speranța și m-am întors la scris. De atunci, nu m-am mai oprit.

      Serviciul public îmi dă o oarecare siguranță că pot scrie în timpul meu liber. Astăzi am mai mult de zece cărți tipărite. Prima, pe care am scris-o în 2009, sub titlul de „Forțe Opuse”, prima carte din seria „Prezicătorul”, a fost tradusă până acum în italiană, franceză, engleză, rusă și spaniolă. Atunci a început împlinirea promisiunii de la Yahweh, cucerirea lumii.

      Pe scurt, trebuie să ne încredem în Dumnezeu și în promisiunile Lui, pentru că El este capabil de asta și de mai mult decât atât. Fie binecuvântat Tatăl meu spiritual!

    

    
      
        Pericolul minciunilor
      

      Yahweh Dumnezeul este Tatăl nostru adevărat, grijuliu și folositor, care se așteaptă la ce este mai bun de la noi. Ca să mergem pe cărarea cea dreaptă, trebuie să ne menținem integritatea și pertinența deasupra oricăror alte dovezi. Printre cerințele necesare este și comportamentul nostru. Un lucru pe care nu-l suportă Yahweh este minciuna.

      În ciuda consecințelor, adevărul trebuie să fie exersat în orice situație. Cu adevărul, putem fi respectați și admirați pentru ce suntem cu adevărat. Așa cum se spune, adevărul ne va elibera din strânsoarea păcatului.

      Un exemplu de minciună care distruge viețile este pilda din Biblie care vorbește de Avraam și soția lui, Sara, în drumul lor spre Egipt pe timp de foamete mare. Pentru că soția lui era frumoasă și se temea de moarte, Avraam a convenit să o prezinte drept soția lui egiptenilor. Și a făcut întocmai. Rezultatul a fost că, fără a cunoaște adevărul, ea a fost luată în palatul faraonului și făcută soție. Mai târziu, când adevărul s-a descoperit, au fost amândoi exilați. Aceasta servește drept exemplu că minciuna are picioare scurte și cauzează probleme.

      Așadar, adevărul este o virtute indispensabilă pentru omul care vrea o relație sinceră, serioasă și de durată cu Dumnezeu. Exersați întotdeauna adevărul și celelalte valori benefice.

    
    
      
        Întrebări despre zeciuială
      

      Astfel, a zis Yahweh: „Lasă-l pe om să muncească pentru țelurile lui, iar Eu îl voi mântui. Din tot ce vă dau, luați o zecime și dați-o înapoi ca dar. Făcând asta, vă voi binecuvânta și mai mult, iar fericirea voastră va fi multiplicată.”

      Situația zeciuielii este nedisputabilă și este exemplificată în câteva exemple biblice. Diferența este cum te folosești de acest tribut. Mai întâi, suntem liberi să decidem dacă vrem să contribuim sau nu. Mulți oameni nu au îndeajuns de mulți bani nici pentru traiul lor, iar atunci, Yahweh, Tatăl meu, va înțelege. Cât despre cei care au o situație financiară bună, este foarte bine ca zeciuiala să fie dată. Totuși, nu o faceți din obligație. Contribuiți pentru a reciproca favorul Creatorului care se arată în mod continuu în viața noastră.

      O altă întrebare pertinentă este cu privire la folosirea banilor din taxe. Cui ar trebui să dăm zeciuiala? Dacă te-ai gândit la Biserica ta, este alegerea ta, însă nu este singura. Trebuie să căutăm cu grijă „destinatarii”. În cazul meu, am ales rudele și membrii familiei care au nevoie de ajutor. Mă simt fericit când îi ajut și îmi îndeplinesc sarcina de a da mai departe zeciuiala. Un alt avantaj este că mă liniștește să știu cum vor fi cheltuiți banii mei. Nu am nicio încredere în unii lideri de instituții care folosesc adesea banii pentru nevoile proprii. Așadar, folosește zeciuiala în mod înțelept și nu neapărat religios, pentru că Tatăl meu nu are nevoie de nimic material. El există prin El Însuși, pentru că este omnipotent, omniscient și omniprezent. Aveți mai multă credință, fraților!

    
    
      
        Completează contractul cu supunere
      

      Tărâmul spiritual și cel material, unde au fost create ființele, sunt stratificate în mai multe clase care împreună formează o ierarhie. Aceasta este și va fi întotdeauna necesară pentru ordinea lucrurilor.

      Oricare ar fi rolul tău, frate, îndeplinește-l cu promptitudine, calitate, eficiență, bunătate, educație și onestitate. Vei simți că ajuți societatea, pe tine și pe Tatăl binecuvântat. Da, răsplata ta va fi mare și aici, pe Pământ, și în Ceruri.

      În Împărăția Tatălui meu, cu toții vom fi tratați cu iubire, respect, afecțiune și înțelegere, iar visurile noastre vor fi împlinite. Trebuie doar să recunoști că ai limite, fii respectuos și adoră-l pe Tatăl, urmează legile Lui și ai încredere în Numele Lui. Nimic rău nu ți se va întâmpla, iar fericirea ta este garantată. Nu va mai exista durere, dezamăgire, moarte sau suferință. În acest fel, spune Yahweh, „cei drepți vor răsări ca soarele în Împărăția Mea.”

    
    
      
        Circumcizia spiritului
      

      Yahweh Dumnezeul a stabilit contractul acesta cu omul Abraham sub următoarele condiții: „Să vă tăiați împrejur carnea prepuțului vostru, și acesta să fie semnul legământului dintre Mine și voi. La vârsta de opt zile, orice copil de parte bărbătească dintre voi să fie tăiat împrejur, neam după neam,: fie că este rob născut în casă, fie că este cumpărat cu bani de la vreun străin, care nu face parte din neamul tău.” (Geneza 17:11-12)

      Circumcizia propusă de Yahweh a fost doar un semn al acceptării proiectului său care, la vremea aceea, îi includea pe Abraham și oamenii lui. Nimic mai mult. La fel ca o alianță prin căsătorie sau orice altă înțelegere între două părți.

      Odată cu venirea lui Iisus pe Pământ, a devenit clar că cea mai importantă circumcizie este cea a spiritului, unde oamenii trebuie să-și taie păcatele și să renască. Trebuie să respectăm poruncile date lui Moise și învățăturile lui Hristos și să le aplicăm în funcție de evoluția societății care s-a schimbat drastic în ultimele două milenii. Totul se rezumă la: Iubește-l pe Dumnezeu mai presus de toate, pe aproapele tău ca pe tine însuți și tratează-i pe ceilalți așa cum ai vrea să fii și tu tratat. Făcând acestea, pacea lui Yahweh te va însoți oriunde te-ai duce.

    
    
      
        Dumnezeul nostru este Dumnezeul imposibilului
      

      Yahweh Dumnezeu este măreț. Atributele Lui sunt incomparabile și de neînțeles pentru mintea fragilă a omului. Ca să îți faci o idee cu privire la puterea Lui, doar uită-te în jur, la planeta Pământ și minunatele ei elemente, la galaxia noastră și chiar la infinitul universului. Totul a fost făcut din porunca lui și este în mod constant reînnoit.

      Avem exemple biblice cu și cu privire la puterea Lui. Sara, care a născut la nouăzeci de ani, Moise și oamenii lui traversând Marea Roșie, ciuma din Egipt, profetul care a fost încuiat cu leii și a rămas în siguranță, servitorii care au fost aruncați în foc și nu au pățit nimic, balena care l-a înghițit pe Iona, dar nu l-a digerat, învățăturile lui Iisus și miracolele Lui. Dar mai presus de toate, sunt martor la această putere în viața mea, ceea ce m-a eliberat de noaptea întunecoasă a sufletului.

      Știința lui Dumnezeu întrece înțelegerea umană și acest lucru trebuie să fie respectat. Dacă ai vreo problemă, vorbește cu Tatăl meu, întreabă-L, iar dacă El va voi, miracolul se va întâmpla. Însă trebuie să crezi cu adevărat că așa va fi. Adevărat vă spun vouă: „Dacă ați avea credință cât un bob de muștar, ați zice acestui munte «Mută-te de aici, acolo!», iar el s-ar muta! Nimic nu v-ar mai fi imposibil!” (Matei 17:20)

      Amin!

    
    
      
        Cel Drept și legătura Lui cu salvarea lui Yahweh
      

      Yahweh Dumnezeu, Tatăl meu, este o ființă perfectă prin atributele sale. Fiind perfect, El caută adepți pe măsura dimensiunilor Sale. Pământul este o planetă a evoluției joase, tehnic vorbind o lume a ispășirii care se află într-un moment de degradare. Actualitatea arată o umanitate învrăjbită, depășită și foarte materialistă. Astăzi, valorificăm puterea politică și financiară pe care o avem, ci nu cine suntem. Aceasta este o deviație care se răspândește din ce în ce mi mult.

      Vă spun eu, fraților, că eu și Tatăl meu gândim altfel. Noi căutăm excepția; noi vrem bărbați și femei care sunt fideli adevărului, demnității și onestității. Noi căutăm valoarea sufletului uman care se demonstrează prin fapte mici și semnificative: în umilință, caritate, muncă, toleranță, iertare, înțelegere, prietenie, respect, complicitate, sinceritate și iubire mutuală între ființe. Aceștia sunt cei drepți, și prin ei tot universul este menținut în mod continuu.

      Dar Yahweh Dumnezeu și noi, copiii Lui, suntem mai presus prin faptul că ne deschidem brațele în fața celor îngropați de vicii. Chiar dacă suntem dezamăgiți și suferim de pe urma infidelilor, noi așteptăm reconcilierea până la ultima suflare de viață. Mila noastră de necuprins este exemplificată în Iisus pe cruce, atunci când a iertat criminalul. Noi facem, așadar, cel mai bun exercițiu din lume: atunci când porțile Raiului sunt larg deschise pentru cei păcătoși care primesc mântuirea și gloria lui Dumnezeu, aliluia!

    
    
      
        Dovadă de loialitate
      

      Relația dintre Dumnezeu și credincios trebuie să se bazeze pe încredere, loialitate și credință. Dar există limite la această supunere și fidelitate? Vedem clar exemplul biblic când Yahweh, pentru a testa iubirea lui Abraham, i-a cerut să urce pe munte și să își sacrifice fiul ca ofrandă pentru El. Chiar dacă Abraham are o dragoste imensă pentru fiul său, acceptă propunerea, se urcă pe munte și, chiar în momentul jertfirii, îngerul lui Yahweh apare și îl oprește. Dumnezeu nu a dorit sacrificiu uman. Acesta a fost doar un test de fidelitate. Yahweh, Tatăl meu, este Dumnezeul vieții în abundență.

      Lăsându-se cu totul în mâna lui Dumnezeu, Abraham devine un exemplu de curaj și capitulare totală în fața Creatorului. Aceasta trebuie să fie relația noastră cu Dumnezeu: un schimb mutual, în care omul se dăruiește cu trup și suflet misiunii sale, indiferent de rezultate sau de cerințele necesare. Cea mai mare dintre porunci este împlinită: „Iubește-L pe Domnul Dumnezeul tău cu toată ființa ta și cu tot cugetul tău.” Binecuvântat și slăvit fie Tatăl, în vecii vecilor.



Конец ознакомительного фрагмента.

Текст предоставлен ООО «ЛитРес».

Прочитайте эту книгу целиком, купив полную легальную версию на ЛитРес.

Безопасно оплатить книгу можно банковской картой Visa, MasterCard, Maestro, со счета мобильного телефона, с платежного терминала, в салоне МТС или Связной, через PayPal, WebMoney, Яндекс.Деньги, QIWI Кошелек, бонусными картами или другим удобным Вам способом.






fb3_img_img_bb874b62-8cc7-5ecb-b7c7-8ea3c12f2889.jpeg
Cuvantul Impartasit

Aldivan Teixeira Torres






